Szakképzési mintaprojekt

Rendészet és közszolgálat ágazat

Rendészet és közszolgálat ágazati alapoktatás

Kezeket fel!

5. számú melléklet

**TÉMAKÖR: Kezeket fel!**


Cél: A diákoknak arra a kérdésre kell megtalálniuk a választ, hogy a rendészeti szakterületen hogyan kell egymással érintkezni, kommunikálni ünnepségen, illetve hétköznap. A téma feladatlapjának feldolgozását követően tudjanak szolgálati kommunikációnak megfelelően érintkezni. Készítsenek egy prezentációt és hozzanak létre egy szituációt a megadott információk alapján.

*Kérdések és feladatok*

1. **FELADAT: Kezdjük az alapoktól!**
2. Adják meg az alábbi fogalmak definícióját! Készítsenek rövid bemutatót (prezentációt) a többi csoport számára a fogalmakból!

* hierarchia
* katonai fegyelem
* elöljáró
* szolgálati elöljáró

1. Írjanak a képről[[1]](#footnote-1) 2 megállapítást, mely kapcsolódik a rendészeti szervekhez!



1. ábra Szervezeti hierarchia

***SEQ ábra \\* ARABIC 1****. ábra: Hierarchial organizations*

1. **FELADAT: Jó, ha tudom!**

A) Mit kell tudni a tisztelgésről, tiszteletadásról? Gyűjtsék ki a tankönyvből az e témakörhöz kapcsolódó tudnivalókat! Emeljék ki az ide tartozó fontosabb fogalmakat, kifejezéseket! Ezt is töltsék fel a bemutatóba!

Javasolt források:

* [Alaki szabályzat: https://www.police.hu/sites/default/files/8\_1999.pdf](file:///C:\Users\kasza.marianna\AppData\Local\Microsoft\Windows\INetCache\Content.Outlook\BR2N172N\Alaki%20szabályzat:%20https:\www.police.hu\sites\default\files\8_1999.pdf)
* [Zászlófelvonás: https://www.youtube.com/watch?v=dwz0WrOCATU](file:///C:\Users\kasza.marianna\AppData\Local\Microsoft\Windows\INetCache\Content.Outlook\BR2N172N\Zászlófelvonás:%20https:\www.youtube.com\watch%3fv=dwz0WrOCATU)
* Őrségváltás: https://www.youtube.com/watch?v=6lsAvA3ehJk

B)Gyűjtsenek képeket, cikkeket, animációkat, videókat a megadott témában és színesítsék vele a bemutatójukat!

**FELADAT: Százados úr, jelentkezem!**

Találjanak ki egy érintkezési szituációt, ahol a tisztelgésnek, tiszteletadásnak különösen nagy jelentősége van! Írják meg ennek a szövegét! Vegyék figyelembe a fellelhető ruhákat és ékítményeket! A szöveget rögzítsék egy dokumentumban (pl.: Word), majd töltsék fel a (pl.: Google Tanterem, vagy egyéb tanulástámogató platform) feladathoz!

1. **FELADAT: Főpróba**

Készüljenek fel a kitalált szituáció eljátszására! Osszák ki a szerepeket (pl. őrmester- százados), készítsék elő a szituációhoz szükséges felszerelést! Rögzítsék a szituációt, majd töltsék fel a bemutatójukba!

1. **FELADAT: Premier**

Válasszanak egy szóvivőt! Adják elő a többi csoportnak a bemutatót kiegészítésekkel, magyarázatokkal! A többi csoport bemutatóját követően értékeljék egymás munkáját az értékelőlap segítségével!

1. Kép forrása: <https://pixabay.com/hu/illustrations/szervezeti-diagram-%C3%BCgyvezet%C5%91-3558622/>

   (2021. 03. 04.) [↑](#footnote-ref-1)