Szakképzési mintaprojekt

Rendészet és közszolgálat ágazat

Rendészet és közszolgálat ágazati alapoktatás

A csillagok állása

1. számú melléklet

**TÉMAKÖR: A csillagok állása**

Cél: A tanulók vizsgálják meg, mit értünk az alatt, hogy rendfokozatok! Tekintsék át az ezzel kapcsolatos ábrákat! Gondolják át, milyen jelentőségeik vannak, mi a különbség a rang és rendfokozat között, mi a kapcsolat közöttük, történelmi szempontból hogyan alakultak ki! Az információkból hozzanak létre egy prezentációt, illetve készítsenek el egy rövid videót.

*Kérdések és feladatok*

1. **FELADAT: Kategória-állománycsoport[[1]](#footnote-1)**

Tekintsék meg a táblázatot! Állapítsák meg a különbségeket a rendfokozati jelzések között! A tankönyv felhasználásával készítsenek erről prezentációt.



1. **FELADAT: Jó, ha tudom!**
2. Gyűjtsék ki a tankönyvből a rendfokozatijelzések témaköréhez tartozó fontosabb fogalmakat, kifejezéseket! A definíciókat is helyezzék el prezentációban!

Javasolt források:

* <http://www.police.hu/a-rendorsegrol/testulet/altalanosan/rendfokozatok>
* <https://honvedelem.hu/hirek/honvedelmi-miniszter/a-galler-es-az-otagu-csillag.html>
* <https://hu.wikipedia.org/wiki/Rendfokozat>
* <http://www.bigesz.gportal.hu/portal/bigesz/upload/484971_1273475593_05046.pdf>
* <http://tortenelemcikkek.hu/node/793>
* <http://users.atw.hu/fakultacio/vallapok.htm>
* <http://signum-laudis.hu/keptar/59-rendfokozatjelzes>
* <http://www.nimrod-mohacs.hu/content/rendfokozatok-t%C3%B6rt%C3%A9nete>

B)Gyűjtsenek képeket, cikkeket, animációkat, videókat a témáról és ezekkel színesítsék a prezentációt!

1. **FELADAT: Őrnagy úr, jelentkezem!**

Találjanak ki egy érintkezési szituációt különböző állománykategóriájú felek között! Írják meg ennek a szövegét! Vegyék figyelembe a fellelhető ruhákat és ékítményeket! A szöveget rögzítsék egy dokumentumban (pl.: Word), majd töltsék fel a (pl.: Google Tanterem, Meet) feladathoz!

1. **FELADAT:** **Főpróba**

Készüljenek fel a kitalált szituáció eljátszására! Osszák ki a szerepeket (pl. őrmester- őrnagy), készítsék elő a szituációhoz szükséges felszerelést!

1. **FELADAT: Premier**

Mutassák be az elkészített prezentációt és adják elő a többi csoportnak a szituációt! A szituációban nem szereplő csoporttagok készítsenek személyiségi jogot nem sértő fotókat! A többi csoport bemutatóját követően értékeljék egymás munkáját az értékelőlap segítségével! (13. sz. melléklet)

(Megjegyzés: Ha korábban elkészítik a kisfilmet, annak linkjét beilleszthetik a prezentációba.)

1. kép forrása: www. police.hu [↑](#footnote-ref-1)