SZAKKÉPZÉSI PROJEKTTERV

Ágazat: Rendészet és közszolgálat

Rendészet és közszolgálat ágazati alapoktatás

Készítette: Vezdán Csaba

**Szakképzési mintaprojektterv**

Digitális Témahét

# Alapadatok

|  |
| --- |
| Készítette: Vezdán Csaba |
| A projekt címe: A ruha teszi az embert? |
| Összefoglalás  A projekt célja, hogy a tanulók gyűjtőmunkát végezve megismerjék a rendvédelmi szerveknél használt rendfokozatokat, az alá-fölé rendeltségi viszonyokat és felhasználják az ott alkalmazott kommunikációs és alaki szabályokat, ezen kívül fejlesszék a digitális kompetenciájukat. A megszerzett tudásukat rendszerezve egy közös prezentációt (videókat tartalmazó prezentáció) hozzanak létre, készítsenek csoportmunkában, figyelve a kölcsönös együttműködésre. |
| Ágazat, témakör: Rendészet és közszolgálat  Általános szolgálati ismeretek   * Beosztási, rendfokozati, előmeneteli rendszer * Szolgálati elöljáró, alárendelt, feljebbvaló fogalma, * Parancs, utasítás, szolgálati út, szolgálati érintkezés, jelentési kötelezettség |
| Tantárgyak köre:  Közszolgálati alapismeretek, Kommunikációs ismeretek, Speciális testnevelés és önvédelem; Magyar nyelv, Kommunikáció- Magyar nyelv és irodalom, Digitális kultúra |
| Évfolyamok: 10. évfolyam |
| Időtartam: 17 foglalkozás |

# A projekt a KKK alábbi tanulási eredményeihez kapcsolódik

**kkk megnevezése:**

* Közszolgálati technikus
* Rendészeti őr

**Ágazati alapoktatás megnevezése:** Rendészet és közszolgálat alapoktatás

|  |  |  |  |
| --- | --- | --- | --- |
| **Készségek, képességek** | **Ismeretek** | **Elvárt viselkedésmódok, attitűdök** | **Önállóság és felelősség mértéke** |
| Összehasonlítja a közszolgálat főbb ágait azok jogi szabályozói és az állam-szervezetben elfoglalt helyük alapján. | Alapszinten ismeri Magyarország államszervezetét, a főbb államhatalmi ágakat.  Azonosítja az egyes rendvédelmi szerveket és főbb feladataikat. | Értékként tekint Magyarország alkotmányos és jogi berendezkedésére. | Önállóan megnevezi a közszolgálati ágakat, állami fel-adatokat, alkotmányos elveket, a rendvédelmi szerveket és főbb feladataikat. |
| Kapott feladatainak végrehajtása során, a hierarchikus szervezetekre jellemző alá-fölé rendeltségi szabályok szerint működik együtt a szervezet tagjaival. | Ismeri a hierarchia fogalmát, céljait.  Átlátja a hierarchikus szervezetek jellemző felépítését, a szolgálati érintkezés és a szolgálati út lényegi jellemzőit. | Elkötelezett a szervezeti célok iránt. | Felelősséget vállal a saját önálló, illetve a társakkal együttműködésben végzett munkájáért. |
| Vezényszóra különböző alaki mozgásformákat mutat be egyénileg és kötelékben. | Ismeri a rendvédelmi szerveknél elvárt alapvető alaki és tiszteletadási előírásokat. | Feltétel nélkül elfogadja az utasítások alapján történő mozgásváltoztatást. | Önállóan képes az alaki előírásoknak megfelelő megjelenésre és tiszteletadásra. |

# A projekt az alábbi PTT-ben jelölt tanulmányi terület és tantárgyhoz kapcsolódik

|  |  |  |  |  |
| --- | --- | --- | --- | --- |
| **Tanulási terület** | **Tantárgy** | **Témakör** | **Óraszám** | **Évfolyam (9., 10., 13. évfolyam)** |
| Rendészeti és közszolgálati alapozó képzés | Közszolgálati alapismeretek | Általános szolgálati ismeretek: | 8 | 10. évfolyam |
| Rendészeti és közszolgálati alapozó képzés | Speciális testnevelés és önvédelem | Alaki szabályok: | 4 | 10. évfolyam |

# A projekt az alábbi közismereti kerettantervi tantárgyhoz kapcsolódik

Technikus képzésre vonatkozóan:

|  |  |  |  |
| --- | --- | --- | --- |
| **Tantárgy** | **Témakör** | **Óraszám** | **Évfolyam**  **(9., 10. évfolyam)** |
| Magyar nyelv | Kommunikáció – fogalma, eszközei, típusai, zavarai; digitális kommunikáció | 2 | 9. évfolyam |
| Digitális kultúra | Multimédiás dokumentumok készítése. Interaktív anyagok, bemutatók készítése. | 6 | 10. évfolyam |

Szakképző iskolára vonatkozóan:

|  |  |  |  |
| --- | --- | --- | --- |
| **Tantárgy** | **Témakör** | **Óraszám** | **Évfolyam**  **(9., 10. évfolyam)** |
| Kommunikáció- Magyar nyelv és irodalom | Kommunikáció – fogalma, eszközei, típusai, zavarai; digitális kommunikáció | 2 | 9. évfolyam |
| Digitális kultúra | A feladat megoldásához szükséges alkalmazói eszközök kiválasztása és komplex használata. | 6 | 9. évfolyam |

# A projekt pedagógiai alapjai

|  |
| --- |
| Tartalmi követelmények  Közszolgálati alapismeretek -10. évfolyam - Általános szolgálati ismeretek rész:   * A szolgálati viszony tartalma * Beosztási, rendfokozati előmeneteli rendszer * Szolgálati elöljáró, alárendelt, feljebbvaló fogalma * A rendőr magatartására vonatkozó általános szabályok: magatartási szabályok szolgálatban, szolgálaton kívül * Parancs, utasítás, szolgálati út, szolgálati érintkezés, jelentési kötelezettség   Speciális testnevelés és önvédelem – 10. évfolyam – Alaki szabályok:  Alaki alapismeretek   * Utasítások, parancsok, vezényszavak fogadása * Helyiségbe való belépés, és onnan való távozás rendje * Alapvető vezényszavak végrehajtása: Vigyázz! Pihenj! Oszolj! * Tiszteletadás egyenruhában és polgári öltözetben   Magyar nyelv, valamint Kommunikáció- Magyar nyelv és irodalom – 9. évfolyam - A kommunikáció fogalma, tényezői és funkciói (A formális és informális beszédhelyzetekben való viselkedés/ Megszólítások, magázódás, tegeződés, a kapcsolattartás formái)  Digitális kultúra – 9-10. évfolyam – Multimédiás dokumentumok készítése (alkalmazza az információkeresés során gyűjtött multimédiás alapelemeket új dokumentumok készítéséhez / gyakorlatot szerez a fotó-, hang-, video-, multimédia-szerkesztő, a bemutatókészítő eszközök használatában.) |

|  |
| --- |
| Tanulási célok/Tanulási eredmények   * Anyanyelvi kommunikáció: képes gondolatait szabatosan kifejezni szóban és írásban, képes végrehajtani a kapott utasításokat, hatékony kommunikációt alkalmaz * Hatékony önálló tanulás * Kritikai gondolkodás és problémamegoldás * Együttműködés: Kapott feladatainak végrehajtása során, a hierarchikus szervezetekre jellemző alá-fölérendeltségi szabályok szerint működik együtt a szervezet tagjaival. * Végrehajtási készség: Végre tudja hajtani az alapvető vezényszavakat, parancsokat és adekvát választ ad rájuk   DigKomp   1. Információk és adatok kezelése, használata    1. Adatok, információk és digitális tartalmak böngészése, keresése és szűrése, 2. Kommunikáció és együttműködés    1. Digitális eszközökkel támogatott együttműködés 3. Digitális tartalmak létrehozása    1. Digitális tartalmak integrálása és átalakítása |
| Szükséges készségek   * kommunikációs készség (ismerje meg az alapvető kapcsolattartási szabályokat a rendvédelmi szerveknél) * szövegszerkesztési ismeretek (képes legyen az alapvető összefüggő szöveg létrehozására, a hivatalos stílus ismereteinek figyelembevételével) * videófelvétel készítéséhez szükséges ismeretek (tudjon alapszinten rögzíteni, vágni, feliratozni és szerkeszteni) * irányíthatóság, együttműködési készség (legyen képes végrehajtani a neki kiadott szabályszerű utasításokat, képes legyen csapatban dolgozni) * használni tudja a hálózatok, média és online szolgáltatások alapvető funkcióit * tudja, hogyan lehet a digitális technológiát munkája eredményeinek megismertetése céljára felhasználni * képes távolról másokkal együtt dolgozni |

# 1.6. A tananyag célrendszerét kifejtő kérdések

|  |  |
| --- | --- |
| Alapkérdés | Hol a helyem a szervezetben? |
| Projektszintű kérdések | Hogyan befolyásolja a rendvédelmi szerveknél lévő speciális kapcsolatot az alá-fölé rendeltségi viszony?  Milyen alaki szabályok érvényesülnek a rendvédelmi szerveknél?  Milyen kapcsolatban vannak egymással az alá-fölé rendeltségi viszonyok és az alaki szabályok? |
| Tartalmi kérdések | Milyen rendfokozatok vannak a rendvédelmi szerveknél?  Hogyan tudom megkülönböztetni a rendvédelmi szerveket?  Egyéb rendészeti feladatokat ellátó szervek alapvető feladataik?  Különbség a rendvédelmi és egyéb rendészeti feladatokat ellátó szervek között?  A kialakulásuk a történelem folyamán hogyan alakult?  Mit jelentenek az alábbi fogalmak: feljebbvaló, alárendelt, elöljáró, parancs, utasítás?  Melyek a főbb alá-fölé rendeltségi szabályok?  Melyek az alapvető alaki szabályok?  Mik az alapvető vezényszavak végrehajtásának szabályai? |

# Értékelési terv

|  |  |  |
| --- | --- | --- |
| Az értékelés időrendje | | |
| A projektmunka megkezdése előtt | Mialatt a tanulók a projekten dolgoznak és feladatokat hajtanak végre | A projektmunka befejeztével |
| -Digitális tudásszint (a projekt végrehajtásához szükséges informatika készségek) felmérése – önértékelés előre elkészített digitális kérdőívvel  -Közszolgálati ismeretek tantárgy meghatározott témaköreiből felmérő teszt  -Előzetes tudás értékelése TKM-táblázat | -Ellenőrző lista az oktató részére a projekt teljes tevékenységének nyomon követéséhez  -Csoportos előrehaladást támogató ellenőrző lista a projekt feladatainak megvalósításához  -Oktatói értékelő lap a csoportfeladatok minőségének ellenőrzéséhez, értékeléséhez  -Kommunikációs készségek értékelése a társak által értékelőlap segítségével.  -Oktató részéről folyamatos formatív értékelés a csoportok által elvégzett munkáról | -Csoportok bemutatójának oktatói értékelése értékelőlappal  -Közszolgálati ismeretek tantárgy meghatározott témaköreiből digitális tudást felmérőteszt  -Együttműködés értékelése a csoportmunkában megadott szempontsor alapján  -Pontozótáblázat a csoportok munkájának értékeléséhez  -A csoportban elvégzett tevékenység tanulói önértékelése szempontsor alapján |

|  |
| --- |
| **Értékelési összefoglaló:**   1. **Projektmunka megkezdése előtt:**   Előzetes tudásfelmérést készítünk informatikai, illetve rendvédelmi ismeretekből. Redmenta vagy egyéb online eszköz segítségével ***7. sz. melléklet*: Előzetes tudásszint felmérő leírás.**  Ezután következik a digitális tudásszint (a projekt végrehajtásához szükséges készségek mérése) felmérése. Előre elkészített kérdőíven keresztül. **7/a sz. melléklet: Informatikai tudásszint felmérő**: <https://redmenta.com/?solve&ks_id=1721515942>    1. ábra Redmenta feladatlap QR-kódja előzetes tudásszintfelméréshez    2. ábra Redmenta feladatlap részlet  Közszolgálati ismeretek tantárgy meghatározott témaköreiből felmérő teszt (a projekt végrehajtásához szükséges készségek mérése) Előre elkészített kérdőív.  **7/b sz. melléklet Közszolgálati technikus tudásszint felmérő:** <https://redmenta.com/?solve&ks_id=789106707>    3. ábra Előzetes tudásszintfelmérő Redmentával    4. ábra Redmenta feladatlap részlet  A TKM-táblázat a Tudom, Kérdezem, Megtanultam oszlopokból áll, amelynek első két oszlopát a tanulók általában a tanulási folyamat elején töltik ki, majd a végén a harmadik oszlopban rögzítik a tanulási eredményeiket.  Az első oszlop segít a tanulóknak felidézni az előzetes ismereteiket, ide leírhatják, hogy mit tudnak egy bizonyos témáról. A tanár kérdésekkel, altémákkal támogathatja őket. A táblázat Kérdezem oszlopában önállóan vagy közösen összegyűjtik a tananyaggal kapcsolatos kérdéseiket. Kérdéseik segíthetnek koncentrálni lényeges részekre, a válaszokkal a táblázatot az utolsó Megtanultam oszlopban bővíthetik.  A TKM-táblázatot megosztjuk a tanulókkal, ami mindenki számára elérhető és szabadon szerkeszthető a projekt során (pl.: Google Drive, Google Tanterem kurzus). A projekt során minden kommunikáció, feladatmegoldás a közös osztálycsoportban zajlik (pl. Google Tanterem). A tanulók kitöltik a TKM-táblázat első két oszlopát, azzal a céllal, hogy tudatosítsák magukban, hogy milyen ismereteket szereztek már meg és mire kíváncsiak a projekt során. A projekt végén töltik ki a harmadik oszlopot, hogy látható legyen a fejlődésük. ***8. sz. melléklet*: TKM-táblázat**     1. ábra minta a TKM-táblázat kitöltésére 2. **Projektmunka során**   Az oktató egy tanulástámogató program pl. Padlet idővonal segítségével ismerteti a projekt témáját, menetét. Tisztázza az elvárásokat, a projektben használt felületeket, szoftvereket, eszközöket. A tanulók közben kiegészítő ötletekkel, módosító javaslatokkal járulnak hozzá a feladathoz. A feladatok rögzítéséhez segítséget nyújt a ***10. sz. melléklet* (Oktatói ellenőrzőlista**). pl.    6. ábra Padlet idővonal a projekthez  A projekt megfelelőségét a csoportok az ellenőrzőlistán jelölve követik. (***11. sz.***  ***melléklet:* Csoportos előrehaladást ellenőrzőlista**) Az oktató közben figyelemmel kiséri az ellenőrzőlista kitöltését.  Javasolt pontozótáblázatban vezetni a csoportok munkájának értékelését, és megosztani a közös felületen, hogy a tanulók megismerjék és nyomon tudják követni az értékelés szempontjait, elvégzett feladataikra adott pontszámaikat. (***12. sz. melléklet:* Pontozótáblázat a csoportok munkájának értékeléséhez, *12/a melléklet:* pl. MS Excel formátumban**) Az oktató a ponttáblázatot feltölti a közös felületre, és a feladatlapban szereplő csoportfeladatokat, valamit produktumokat folyamatosan értékeli a pontozótábla segítségével. Ez a visszajelzés is segíti a csoportok szummatív értékelését és a csoportok motivációjának fenntartását. Visszajelzést ad az elvégzett munka minőségéről, esetleges korrekcióra ösztönzi a tanulókat. Az oktató lehetőséget adhat a javításra, de a feltételeket beszélje meg a csoport tagjaival.  A szituációs feladat elkészítésének szempontjait az értékelő táblázat tartalmazza. Az oktató és a csoportok ennek segítségével értékelik a bemutatott szituációkat, a táblázat szempontjai alapján. Az értékelő tábla 4 fokozatú skálán ad értékelést a szituációs feladat elvégzéséről. (***13. sz. melléklet*: Szituáció értékelő lap**). A csoportok tagjai közösen értékeljék a többi csoport „előadását”, fontos, hogy jussanak konszenzusra az oktató moderálása mellett egy tanóra keretében a pontok tekintetében Eközben fejlesztik a vitakultúrájukat, az érvelési és kommunikációs készségüket.  Az oktató a projekt során a feladatlapban szereplő (gyűjtőmunka, rendfokozati, előmeneteli rendszer kialakulása) feladatokat **a *14. sz. melléklet: Értékelőlap*** szerint javasolt folyamatosan értékeli.  Az adott csoportproduktumok feltöltésre kerülnek a közös felületre (pl. Google Tanterem.), amit az oktató folyamatosan tud ellenőrizni, és visszajelzést tud adni az elvégzett részfeladatok minőségéről, tartalmáról és esetleges hiányosságairól. A csoportfeladatok leírása tartalmazza az egyes feladatok kidolgozásának és formai megvalósításának elvárásait (Lásd: ***1-6. sz. melléklet: Csoportfeladatok***).  A csoportmunka során az oktató irányított kérdésekkel ellenőrzi a megértés szintjét. A kérdések fókuszáljanak az elvárt feladat tartalmára, és a szükséges készségek, tevékenységek projektben leírt jártassági szintjeinek elősegítésére.  Például:   * + Képes a projekt során alkalmazni a kommunikációs szabályokat a szolgálati érintkezés során?   + Ismeri haladó szinten az általános szolgálati ismeretekkel összefüggő alapfogalmakat és protokollokat?   + Tudja alkalmazni a beosztási, rendfokozati előmeneteli rendszert, szolgálati érintkezés szabályait megfelelő szinten?  1. **A projektmunka végén:**   A csoportok feladatainak bemutatása után az oktató értékeli a 15. sz. mellékletben megadott szempontok szerint, melyet feltölt a közös tanulástámogató felületre. (***15. sz. melléklet:* a Bemutató értékelése**).  A tanulók befejezik a TKM-táblázat kitöltését, ezzel az általa végrehajtott tevékenység alapján tudatosítják magukban, hogy mit tanultak meg a projekt során **8. melléklet utolsó oszlop**)    7. ábra TKM-táblázat lehetséges kitöltése  A tanulók kitöltik (esetleg online a tanulástámogató program segítségével) a csoport együttműködési táblázatot (***16. sz. melléklet:* Együttműködés értékelése a csoportmunkában vagy 16/a sz. melléklet segítségével**).  A tanulók értékelik saját munkájukat a megadott táblázat segítségével, figyelembe véve a megadott önértékelési szempontrendszert.**(17. sz. melléklet)**  Az oktató tudásfelmérő teszt kitöltésével ellenőrzi a megszerzett tudást a projekt végén **(18. sz. melléklet)**  <https://redmenta.com/?solve&ks_id=1187704829>    8. ábra Redmenta tesz QR-kódja, megszerzett tudás teszt    9. ábra Redmenta feladatlap részlet  Az oktató összesíti a csoport pontszámokat, és csoportonként szummatív értékelést ad szóban, a táblázat szempontjainak és pontszámainak figyelembevételével. Kiemeli a csoportok együttműködését, a csoportok fejlődését, a feladatok közül a kimagaslóan példaértékű munkákat, amelyek a későbbiekben is motiválóan hathatnak a közösségre. (***12. sz. melléklet:* Pontozótáblázat a csoportok munkájának értékeléséhez)** |

# A projekt menete

|  |
| --- |
| **Módszertani eljárások. Feladatok a projekt megkezdése előtt:**  Az oktató hozza létre a kollaborációs felületet (pl. Google Tanterem; Kréta Digitális kollaborációs tér)  **Előkészületek:**   * + Az oktató töltse fel a megadott segédanyagokat (tananyag, 1-6. számú mellékletekben a csoportfeladatok, 9. sz. melléklet értékelési szempontok) és ossza meg a tanulókkal.   Az elvégzendő feladatokhoz ellenőrzőlistát készítünk, ez segíthet a tanulóknak abban, hogy ne térjenek el a feladattól (pl. Google Tasks.) 9. sz. melléklet: Csoport teendőinek ellenőrzőlistája.    10. ábra Feladatok, eredmények a Google task alkalmazásban   * + Regisztráljon, vagy töltse le az alkalmazásokat (pl. Redmenta, Google, Padlet).   + Tekintse át a felmérő tesztet, készítsen belőle másolatot és szükség esetén dolgozza át! Készítsen megosztható linket a tanulóknak.   + Készítse el tanulástámogató platformban pl. Padletben az idővonalat. (A projekt menetét pedig a tanulók rögzítik a feladatok megoldásának előrehaladása során).   + Hozza létre a csoportokat a kollaborációs térben.   + **1. foglalkozás feladat kiosztás**   Az Oktató a tanulástámogató program pl. Padlet idővonal segítségével ismerteti a projekt témáját, menetét. Tisztázza az elvárásokat, a projektben használt felületeket, szoftvereket, eszközöket. A tanulók közben kiegészítő ötletekkel, módosító javaslatokkal járulnak hozzá a feladathoz. A feladatok rögzítéséhez segítséget nyújt a ***10. sz. melléklet* (Oktatói ellenőrzőlista**).  **2-3. foglalkozás (2. informatikai tudás felmérése - 3. rendvédelmi tudás felmérése)**  A tanulók előzetes tudását felmérjük valamely dolgozatkészítő program segítségével (pl. Redmenta, MS Forms, Edubase stb.). Ajánlott tartalom ***7. sz. (7/a-7/b) melléklet.* Az eredmények rögzítése a tanulástámogató felületen**. Ez azt a célt szolgálja, hogy heterogén csoportokat hozzunk létre, kerüljenek a csoportba gyengébb és nagyobb előzetes ismerettel rendelkező tanulók is.  Informatikai tudásszint felmérő: <https://redmenta.com/?solve&ks_id=1721515942>    11. ábra Redmenta Informatikai tudásszintfelmérő QR-kódja  Előzetes rendészeti ismeretek felmérő: <https://redmenta.com/?solve&ks_id=789106707>    12. ábra Előzetes rendészeti ismeretek felmérő Redmentában QR-kód  **4. foglalkozás csoportok létrehozása – TKM-táblázat kitöltése**  Az oktató létrehozza a csoportokat a tudásfelmérő tesztek eredményeinek alapján, majd a tanulók nevét, a kiválasztott tanulástámogató felületen rögzíti. Mivel a felmérés alapján heterogén csoportok kialakítása javasolt, ezért érdemes a programba a tudásszintet is rögzíteni. A csoportok feladatait (melyek a csoportfeladatoknál vannak megjelenítve) kisorsolja. A tanteremben kialakítja a csoportok munkaterületét (közös laptop vagy tablet stb. segítségével). Ezt követően közösen megnyithatják a csoporttémához összeállított feladatlapot.  A csoportok összeülnek és maximum 10 percben megpróbálják ötletbörzével kitalálni, hogy a rövid témamegjelölés alapján az általános szolgálati ismeretek mely területét érintheti a feladatuk. Az ötleteiket és felmerült kérdéseket a tanulástámogató felületen rögzítik, miközben az oktató irányítja, koordinálja és véleményezi az ötletbörzét és a folyamatot.  Az oktató megosztja a tényleges témához tartozó feladatlapot (*1-6. sz. melléklet csoportfeladatok*). A tanulók átbeszélik, mit tudnak a sorsolt feladatukról és mit szükséges még megtanulniuk. Ezt követően kitöltik a TKM-táblázat (8. sz. melléklet) első két oszlopát.  **5-6. foglalkozás csoportfeladatok gyűjtőmunka**  A csoportok elkezdik a feladatlapok feldolgozását/megoldását. A feladatlapok több szempontból vizsgálják az általános szolgálati ismeretek szakaszait (Általános szolgálati ismeretek: Beosztási, rendfokozati előmeneteli rendszer; Szolgálati elöljáró, alárendelt, feljebbvaló fogalma; Parancs, utasítás, szolgálati út, szolgálati érintkezés, jelentési kötelezettség; Alaki szabályok: Alaki alapismeretek).  A csoporttagok felosztják egymás között a részfeladatokat, és folyamatosan egyeztetnek a csoporttagokkal az elvégzett feladatokról. Szükség esetén korrigálják egymás munkáját. Ezt a projektet közös tanulástámogató felületen oldják meg a csoporttagok, ide gyűjtik a képeket, videókat, tankönyvből részeket, definíciókat, joganyagokat stb. és ide is töltik fel a részproduktumokat. Az oktató a munka előrehaladását ellenőrzőlistával felügyeli és segíti/koordinálja a tanulók munkáját. (Az ellenőrző listát a **9-10. sz. mellékletek tartalmazzák**). Az egyes témák feladatainak elvégzésére, kidolgozására körülbelül 1-1 foglalkozás szükséges, ezt a csoportfeladatleírások részletesen tartalmazzák. (A részfeladatok és a feldolgozás időintervalluma a témákhoz kapcsolódóan a csoportfeladatlapban vannak részletesen kifejtve).  **A csoporttémák a következők:**  **1. A csillagok állása**  A tanulóknak arra a kérdésre kell megtalálniuk a választ, hogy a rendészeti területen mit jelentenek a „csíkok” „csillagok”, „színek”. Miként befolyásolják ezek az egymással történő érintkezést, kommunikációt? A téma feladatlapjának feldolgozását követően fel tudják ismerni a rendfokozati kategóriákat, egymáshoz való viszonyukat. (1 sz. melléklet)  **2. Színkavalkád**  A tanulók tudják felismerni a színek alapján, hogy melyik rendészeti szervről van szó. A rendfokozathoz tartozó jelzéseket ismerjék fel! A téma feladatlapjának feldolgozását követően tudják megkülönböztetni a fegyveres szerveket egymástól. (2. sz. melléklet)  **3. A háromszög csúcsa**  A tanulóknak arra a kérdésre kell megtalálniuk a választ, hogy a rendészetnél előforduló szolgálati elöljáró, alárendelt, feljebbvaló mit jelent. A téma feladatlapjának feldolgozását követően eltudják helyezni a különböző beosztásban lévő személyeket a hierarchiában. (3. sz. melléklet)  **4. Fel is út, le is út!**  A tanulóknak arra a kérdésre kell megtalálniuk a választ, hogy a rendészetben mit jelent a kötelező érvények, utasítások. Mit jelentenek a parancs, utasítás, szolgálati út szabályai? A téma feladatlapjának feldolgozását követően tudjanak különbséget tenni a kötelező érvényű szabályzók között, és tudják a szubszidiaritás elvét. (4. sz. melléklet)  **5. Kezeket fel!**  A tanulóknak arra a kérdésre kell megtalálniuk a választ, hogy a rendészeti szakterületen hogyan kell egymással érintkezni. Ünnepségen, hétköznap. A téma feladatlapjának feldolgozását követően tudjanak szolgálati kommunikációnak megfelelően érintkezni. (5. sz. melléklet)  **6. Alakul a molekula!**  A tanulóknak arra a kérdésre kell megtalálniuk a választ, hogy az alaki szabályok értelmében milyen helyzetben melyik lábbal indulok, hogyan állok, mit csinálok …. A téma feladatlapjának feldolgozását követően tudjanak különbséget tenni a balra át, jobbra át, hátra arc között. Tudják alkalmazni a pihenj állást, és ismerjék fel az ezekre vonatkozó vezényszavakat. (6. sz. melléklet)  **A csoportfeladatokat** (*1-6. sz. melléklet*) a tanulók együtt oldják meg, a feladatok elvégzését ellenőrzőlisták is segítik (***9-10. sz. melléklet***). Az oktató a pontozótáblában (***12. sz. melléklet***) rögzíti a feladatok elvégzését, ami a közös felületen nyomon követhető, így a tanulók folyamatos visszajelzést kapnak munkájukról az oktatótól szóban, ez által lehetőségük nyílik a szükséges korrekciók elvégzésére. Az oktató munkáját az ellenőrzőlista segíti (***11. sz. melléklet***). Az oktató a feladatok kidolgozása során folyamatosan segíti a csoportok munkáját, figyelemmel követi, ki hol tart, koordinál.  **7-8. foglalkozás Csoportfeladatok produktumok elkészítése**  A tanulók ezen a két órán elkészítik a csoportproduktumokat: prezentációk, illetve videók, amiben felhasználják az előzetes gyűjtőmunka során szerzett ismerteket, elkészített prezentációt, dokumentumokat, definíciókat, megoldják a témához kapcsolódó feladatokat. Az oktató segítő kérdésekkel tereli a csoportokat, formális visszajelzés ad a folyamat során.  (Páros feladatoknál figyeljen oda, hogy a tanulási zavarral küzdő tanulókat jobb képességű tanulók segítsék. A tanulási zavarral küzdő tanulók könnyebb, érthetőbb szövegrészeket dolgozzanak fel. A kimagaslóan jó képességű tanulók kaphatnak olyan feladatokat a gyűjtőmunka során, ami őket is kihívás elé állítja pl. keressen példákat a változásokra a történelemből.)  **9-14. foglalkozás bemutatás**  A csoportok előadják, illetve bemutatják egymásnak az elkészített produktumokat 1-6. számú mellékletekben (csoportfeladatokban) meghatározottak szerint. Az oktató koordinálja a produktumok bemutatást, majd ezt követően a csoportok értékelik egymást. Majd az oktató is értékeli a produktumot.  (A tanulócsoportok az 5.-8. foglalkozás alatt dolgozzák ki teljesen a csoportfeladatokat, azaz a projekten belül a 9. foglalkozásra fejezik be a csoportfeladatokat. A csoportfeladatok elvégzése a differenciálástól vagy az egyéni ütemben haladástól függően 1-2 órát csúszhat.)  A csoportok az elkészített – projektterméket, a gyűjtőmunka és a szituációk eljátszása, felvétele után elkészült prezentációjukat 10-15 percben mutatják be a csapatok által kiválasztott tanulók által, majd ezt a másik csoport tanulói értékelik a **12. számú melléklet** alapján. Ha szükséges, kiegészítik. Az oktató koordinálja a produktumok bemutatást, és moderálja a hozzászólásokat.  A bemutató elvárásait a csoportfeladat (**1-6. számú mellékelt**) tartalmazza.  **15-17. foglalkozás: Értékelések.** Ezen a három tanórán az értékelésekre kerül sor: **Felmérés a tudásról; TKM-táblázat; önreflexió; oktatói értékelés a projekt megvalósulásáról.**  A tanulók tudását a projekt végén is felmérjük valamely dolgozatkészítő program segítségével (pl. Redmenta, MS Forms, Edubase stb.). A tudás, ismeretanyag bővítésének felmérése: mit sikerült megjegyezniük, megtanulniuk a projekt csoportfeladatai és a bemutatók megtekintése után? Az oktató az eredményeket rögzíti a tanulástámogató felületen.  A projekt végén az együttműködés ellenőrzésének céljából minden tanuló kitölti az Együttműködés/ szituációs/ bemutató értékelőlapokat (**13**-**17. sz. melléklet**) értékelőlapot, melyben saját munkáját is értékeli.  Ezt a dokumentumot a oktatónak adják át, mely összegezve a csoport munkáját név nélkül értékeli. A csoportok átgondolják, hogy mit tanultak a projekt során és kitöltik a TKM-táblázat 3. oszlopát (**8. sz. melléklet**).  Az oktató tudásfelmérő teszt kitöltésével ellenőrzi a megszerzett tudást a projekt végén **(18 sz. melléklet)**  <https://redmenta.com/?solve&ks_id=1187704829>    3. ábra Megszerzett tudásfelmérő teszt QR-kódja  Az oktató a pontozótábla (12 sz. melléklet) alapján szummatív értékelést ad a csoportok munkájáról a feladatban, illetve az értékelőlapokban megadott szempontok szerint. Kiemeli a csoportok együttműködését, a csoportok fejlődését, a feladatok közül a kimagaslóan példaértékű munkákat, amelyek a későbbiekben is motiválóan hathatnak a közösségre.  Az elkészült „általános szolgálati ismeretek” produktumot megosztjuk az iskola honlapján, az iskola közösségi oldalán, és felhasználjuk a beiskolázási tájékoztatóban. Az elkészült produktumokat megtekinthetik a felsőbb évfolyamosok, akik véleményt nyilváníthatnak.  **Differenciálás**   * + Sajátos nevelési igényű tanulók * a csoportok kialakításakor figyelembe kell venni a diszlexiás, diszkalkulás tanulók arányát a csoportban, javaslat, hogy a csoportokba maximum egy-egy tanuló kerüljön. * diszlexiás tanulóknak több időt biztosítunk az olvasási, szövegértési feladatok megoldásához, javaslat, hogy a csoportokba maximum egy-egy tanuló kerüljön.   + Tehetséges/ különleges képességű tanulók * tehetséges tanulóknak önálló, bonyolultabb problémát kidolgozó feladatot adhatunk. |

# A projekthez szükséges anyagok és eszközök

|  |
| --- |
| Technológia – Hardver  Gyűjtőmunkához csoportonként min. 2 db laptop vagy számítógép vagy tablet  Videó elkészítéséhez csoportonként min. 1 db okostelefon  Prezentáció bemutatásához: laptop + kivetítő, projektor (1 db)  Szituációk bemutatásához rendvédelmi szervek ruhái (pl. a szaktantermekben lévők felhasználásával.) |
| Technológia – Szoftver, alkalmazások  Szoftverek:  - MS Office (Word, Excel, Powerpoint)  - böngésző  - videó szerkesztő program pl.   * Windows Movie Maker: <https://www.microsoft.com/en-us/p/movie-maker-10-free/9mvfq4lmz6c9?activetab=pivot:overviewtab> * OpenShot: <https://www.openshot.org/> * HitFilm Express: <https://fxhome.com/software-install/hitfilm-express> * Kdenlive: <https://kdenlive.org/en/> * DaVinci Resolve: <https://www.blackmagicdesign.com/products/davinciresolve> |
| Nyomtatott anyagok  **Tankönyv**   * Nagy Ákos – Lövei László – Vezdán Csaba: RENDVÉDELMI SZERVEK ÉS ALAPFELADATOK, Dialóg Campus Kiadó, Budapest, 2019. * dr. Kalmárné dr. Pölöskei Anett c. r. alezredes: RENDVÉDELMI SZERVEK ÉS ALAPFELADATOK, Rendészeti ismeretek Középiskolások számára – k.n., s.l., 2018. * Dr. Sóti Kálmán: Rendészeti alapvizsga tananyag, 2019. – forrás: <http://bmkszf.hu/dokumentum/2821/rendeszeti_alapvizsga_jegyzet_II_rendeszet_kepzesben_resztvevo_lektoralt_20191210.pdf>   **Szemléltető eszközök:**   * Rendfokozatokról, egyenruhákról szemléltető eszköz   Internetes források, alkalmazások  **Szakmai linkek:**   * 8/1999. (III. 8.) ORFK utasítás a Magyar Köztársaság Rendőrségének Alaki Szabályzata kiadásáról – forrás: <http://www.police.hu/sites/default/files/8_1999.pdf> (2021.03.17.) * 49/2011. (XII. 20.) BM rendelet a hivatásos katasztrófavédelmi szervek állományának, valamint a polgári védelmi szervezetek Szolgálati Szabályzatáról – forrás: <https://net.jogtar.hu/jogszabaly?docid=a1100049.bm> (2021. 03.17.) * 2015. évi XLII. törvény a rendvédelmi feladatokat ellátó szervek hivatásos állományának szolgálati jogviszonyáról \* - forrás: <https://net.jogtar.hu/jogszabaly?docid=a1500042.tv> (2021. 03.17.) * 30/2011. (IX. 22.) BM rendelet a rendőrség szolgálati szabályzatáról – forrás: <https://net.jogtar.hu/jogszabaly?docid=a1100030.bm> (2021. 03. 17.) * Rendőrségi honlap: <http://www.police.hu/> * Honvédelmi honlap: <https://honvedelem.hu/> * Katasztrófavédelmi honlap: https://www.katasztrofavedelem.hu/   **Segédeszközök a feladatok megoldásához:**   * Közös dokumentumszerkesztésre, megosztásra alkalmas felület:   Google Drive https://www.google.hu/intl/hu/drive/  Onedrive <https://www.microsoft.com/hu-hu/microsoft-365/onedrive/online-cloud-storage>   * Kérdőívekhez, felmérésekhez:   Google űrlap - <https://docs.google.com/forms/u/0/>  Redmenta ([www.redmenta.com](http://www.redmenta.com))  Edubase <https://www.edubase.net/>   * Gyűjtőmunkához:   YouTube (<https://www.youtube.com/>  Freepik: <https://www.freepik.com/>  Pixabay ([www.pixabay.com](http://www.pixabay.com))  Wikipédia: <https://www.wikipedia.org/>  Wordwall feladatok: pl. <https://wordwall.net/play/12447/523/964>   * Prezentáció- és videókészítéshez:   Canva ([www.canva.com](http://www.canva.com))  Google Diák <https://www.google.hu/intl/hu/slides/about/>,  Microsoft PowerPoint  Prezi Basic <https://prezi.com/>   * Az eredmények rögzítése:   Microsoft Excel  Google táblázatok: <https://docs.google.com/spreadsheets/u/0/>  Google Drive <https://drive.google.com/drive>   * Közös munkához:   Google Tanterem <https://classroom.google.com/>  MS Teams <https://www.microsoft.com/hu-hu/microsoft-teams/free>  Kréta – Digitális Kollaborációs Tér  Google Tasks <http://fullscreen-for-googletasks.com/>  Padlet - <https://hu.padlet.com/> |