Szakképzési mintaprojekt

Rendészet és közszolgálatágazat

Rendészet és közszolgálat ágazati alapoktatás

A háromszög csúcsa

3. számú melléklet

**TÉMAKÖR: A háromszög csúcsa**

Cél: A tanulóknak arra a kérdésre kell megtalálniuk a választ, hogy mit jelent a rendészetnél előforduló szolgálati elöljáró, alárendelt, feljebbvaló fogalma. A téma feladatlapjának feldolgozását követően el tudják helyezni a különböző beosztásban lévő személyeket a hierarchiában. A csoport produktumaként hozzanak létre egy prezentációt és egy videófilmet.

Felhasználásra javasolt anyagok

1. 2015. évi XLII. törvény a rendvédelmi feladatokat ellátó szervek hivatásos állományának szolgálati jogviszonyáról
2. 30/2011. (IX. 22.) BM rendelet a rendőrség szolgálati szabályzatáról
3. Tankönyv: Rendészeti alapvizsga tananyag - Rendészeti alapismeretek
4. Tankönyv: Rendvédelmi szervek és alapfeladatok - Rendészeti ismeretek

*Kérdések és feladatok*

1. **FELADAT: Kinek nevezzelek?**

Készítsen prezentációt, melyben szerepelnek az alábbi feladatok megoldásai:

1. Mit jelentenek az alábbi fogalmaknak:*alárendelt*, a *feljebbvaló* és a *szolgálati* *elöljáró*?
2. Vizsgálja meg, milyen előírások vannak az érintkezésük alkalmával egymás megszólítását illetően!
3. Vesse össze az alárendeltnek a feljebbvalóhoz és a szolgálati elöljáróhoz való viszonyát, és ábrázolja lapjára állított háromszögön! Ki áll a háromszög csúcsán?
4. **FELADAT: Csak az utasításomra!**
5. Keressen interneten olyan forrásokat (cikkeket, videókat, fotókat), amelyek a média híradásain keresztül bemutatják annak okát és fontosságát, hogy adott esetben (pl. csapaterő alkalmazása) a rendőr kényszerítő intézkedést kizárólag a szolgálati elöljáró parancsára alkalmazhat!
6. Ismertesse, hogy ilyen esetekben, miként változik a kényszerítő eszköz alkalmazásánál a felelősség?
7. Ezekkel az információkkal bővítse a prezentációt!
8. **FELADAT: Egymás** **között**
9. Ismertesse a szolgálati elöljárói viszonyba lépés módjait, amikor a rendőrség egymásnak szolgálatilag alá nem rendelt tagjai együtt látnak el szolgálatot.
10. Miért fontos ilyen esetben a tagok közötti szolgálati viszony meghatározása?
11. Készítsen erről egy dokumentumot, feljegyzést!
12. **FELADAT: Érted teszem**
13. Mik a szolgálati elöljáró és a feljebbvaló általános kötelességei? Sorolja fel ezeket! (Pl.: Word, PowerPoint, Photo Scape alkalmazás)
14. Ezekkel az információkkal bővítse a dokumentumot!
15. **FELADAT: Őrnagy úrnak jelentem!**
16. Az alárendelt jelentési kötelezettsége a szolgálati elöljáró irányába és a jelentéstevés formái. Ismertesse a dokumentumban, hogy mit tud ezekről!
17. Készítsen el egy írásos jelentést fotómelléklettel a szaktanár által meghatározott intézkedésről! A formai követelményeknél vegye figyelembe a magyar órán tanultakat!
18. Párban eljátszva (alárendelt – szolgálati elöljáró) adjanak elő egy szóbeli jelentést az oktató által meghatározott intézkedésről!
19. Az előadást rögzítsék videón mp4 formátumban, majd töltsék fel a kurzus mappájába vagy illesszék bele a prezentációba! Mutassák be a többi csoportnak az elkészített produktumokat!