Szakképzési mintaprojekt

Rendészet és közszolgálat ágazat

Rendészet és közszolgálat ágazati alapoktatás

„Le is út fel is út”

4. számú melléklet

**TÉMAKÖR: Le is út fel is út!**

A cél, hogy a tanuló érzékelje a hierarchikus rendben történő feladatvégrehajtás sajátos jellemzőit és életviszonyait. Tudnia kell, hogy mit jelent a parancs, az utasítás és a szolgálati út!

Felhasználásra javasolt anyagok:

1. a rendvédelmi feladatokat ellátó szervek hivatásos állományának szolgálati jogviszonyáról2015. évi XLII. törvény 13. § (2) bekezdés:
2. A rendészeti hivatásos állomány tagja a szolgálati viszonyból fakadó kötelmeit - a rendvédelmi szerv rendeltetés szerinti feladatainak megvalósítása érdekében - önkéntes vállalás alapján, élethivatásként, szigorú függelmi rendben, akár életének és testi épségének kockáztatásával és egyes alapjogai korlátozásának elfogadásával teljesíti.
3. Tanulmányozandó: RENDVÉDELMI SZERVEK ÉS ALAPFELADATOK (Tankönyv A kiadvány a KÖFOP-2.1.5-VEKOP-16-2016-00001 „A versenyképes közszolgálat személyzeti utánpótlásának stratégiai támogatása” című projekt keretében jelent meg Szerzők: Dr. Nagy Ákos, Lövei László, Vezdán Csaba - 2019.)

Kérdések és feladatok

**1. FELADAT:**

A) Igaz, hogy a hivatásos rendész szolgálati kötelmeit, akár élete és testi épsége kockáztatásával is köteles teljesíteni?

B) A diák dolgozza ki a szoros elkötelezettség ismérveit, amely hivatásosként a rendőrséghez fűzi!

**2. FELADAT:**

A) Van különbség parancs vagy utasítás között? A tanuló dolgozza ki, hogy a két kifejezés jelent-e tartalmi különbséget?

Felhasználásra javasolt anyagok:

1. RENDVÉDELMI SZERVEK ÉS ALAPFELADATOK (Tankönyv: A kiadvány a KÖFOP-2.1.5-VEKOP-16-2016-00001 „A versenyképes közszolgálat személyzeti utánpótlásának stratégiai támogatása” című projekt keretében jelent meg. Szerzők: Dr. Nagy Ákos, Lövei László, Vezdán Csaba – 2019.)
2. A tanórák előadásának anyaga

**3. FELADAT**: Megtagadom a parancsot!

1. A tanuló dolgozza ki, létezik-e olyan eset, amikor a hivatásos állomány tagja megtagadhatja a parancs végrehajtását!

Felhasználásra javasolt anyag:

1. a rendvédelmi feladatokat ellátó szervek hivatásos állományának szolgálati jogviszonyáról2015. évi XLII. törvény 103. § (1) bekezdés:

*(A hivatásos állomány tagja szolgálatteljesítése során köteles végrehajtani a szolgálati elöljáró parancsát, a felettes rendelkezését, kivéve, ha azzal bűncselekményt követne el).*

**4. FELADAT**: Végrehajtottam a parancsot, mégis felelősségre vontak.

1. A tanuló dolgozza ki, milyen felelősség terheli, ha a felismerhető jogellenesség ellenére végrehajtja a parancsot.

Felhasználásra javasolt anyag:

1. a rendvédelmi feladatokat ellátó szervek hivatásos állományának szolgálati jogviszonyáról2015. évi XLII. törvény 103. § (2) bekezdés

**5. FELADAT:**

Felhasználásra javasolt anyag:

30/2011. (IX. 22.) BM rendelet a rendőrség szolgálati szabályzatáról VII fejezet

Őrmesteri rendfokozatban közrendvédelmi járőrszolgálatot látok el. Felhívom a tábornokot, hogy egy megoldásra váró szituációban milyen intézkedést tegyek.

A tanuló dolgozza ki, hogy mit jelent a szolgálati út, és annak betartási kötelezettsége!

A csoport tagjai a fenti témák kidolgozása után néhány perces előadásban ismertessék a feldolgozott joganyagot, és tankönyvi ismereteket. Szemléltetésül készítsenek prezentációt, az előadásról készüljön kép és hangfelvétel (podcast-ek). Keressenek rövid videókat és képeket az embertelen parancsok ügyében lefolytatott bírósági eljárásokról (Nürnbergi Katonai Törvényszék, a Tokiói Katonai Törvényszék, Nemzetközi Büntetőbíróság eljárásai).